Diari Oficial de la Generalitat Valenciana


Sumari del DOGV 5002, del 10-05-2005 (2005/5071)

DECRET 89/2005, de 6 de maig, del Consell de la Generalitat, pel qual es delega l'Ajuntament de Guardamar del Segura per a determinades competències en matèria de qualificació d'activitats.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5071


Data del document
:   06-05-2005

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Guardamar del Segura
    * sanció administrativa
    * impacte ambiental
    * delegació de poders
    * administració local
    * vigilància del medi ambient

DECRET 89/2005, de 6 de maig, del Consell de la Generalitat, pel qual es delega l'Ajuntament de Guardamar del Segura per a determinades competències en matèria de qualificació d'activitats. [2005/A5071]
  
Per acord plenari, l'Ajuntament de Guardamar del Segura va sol·licitar la delegació de les competències en matèria de qualificació d'activitats molestes, insalubres, nocives i perilloses, com a mode de fer efectives les previsions de l'article 45.2 de l'Estatut d'Autonomia de la Comunitat Valenciana.
  
Complint els tràmits que amb aquest fi estableix l'article 7 de la Llei 3/1989, de 2 de maig, de la Generalitat, d'Activitats Qualificades, ha quedat acreditat que la indicada corporació local compleix els requisits establits en aquest precepte, per la qual cosa, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 6 de maig de 2005,
  
DECRETE
  
Article 1
  
Es delega l'Ajuntament de Guardamar del Segura per a la facultat de qualificar les activitats molestes, insalubres i nocives a què es refereix la Llei 3/1989, de 2 de maig, de la Generalitat, d'Activitats Qualificades, en els termes i amb l'amplitud continguts en l'annex adjunt, establit d'acord amb les condicions tècniques previstes en el Nomenclàtor d'Activitats Molestes, Nocives, Insalubres i Perilloses, aprovat pel Decret 54/1990, de 26 de març, del Consell de la Generalitat, i sense perjudici de les previsions contingudes en la legislació estatal o que s'establisquen en un futur respecte a aquestes activitats qualificades. El procediment haurà de desenvolupar-se d'acord amb el que estableix l'esmentada Llei 3/1989, de 2 de maig, de la Generalitat, d'Activitats Qualificades.
  
Article 2
  
La Generalitat, mitjançant els seus òrgans competents, es reserva la facultat d'inspeccionar, en qualsevol moment, les activitats la qualificació de les quals es delega amb aquest decret, a més d'adoptar les mesures a què es refereixen els articles 9 i 10 de la Llei 3/1989, de 2 de maig, de la Generalitat, d'Activitats Qualificades.
  
De les qualificacions d'activitats realitzades a l'empara de la competència que es delega, la corporació municipal enviarà còpia a la Conselleria de Territori i Habitatge en els 10 dies següents a l'exercici de la competència.
  
Article 3
  
El Consell de la Generalitat, en els casos previstos en els articles 9 i 10 de la Llei 3/1989, de 2 de maig, de la Generalitat, d'Activitats Qualificades, podrà advocar per a si o revocar totalment o parcialment la delegació acordada.
  
DISPOSICIÓ FINAL
  
Aquest decret tindrà efectes als 30 dies de la publicació en el Diari Oficial de la Generalitat Valenciana.
  
Contra aquest decret, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació d'aquest decret, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 6 de maig de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,
  
RAFAEL BLASCO CASTANY